Rezumatul Studiului 1 - Influenţa materialismului

1. **Prioritatea noastră. Luca 14:26-33.**
   * Cădem în materialism atunci când dorinţa după bogăţie şi avuţii este mai importantă decât relaţia noastră cu Dumnezeu.
   * Dacă grijile acestei lumi ocupă toată atenţia noastră, în cele din urmă vom observa că nu am construit corect „turnul” vieţii noastre.
2. **Dorinţele noastre.**
   * **Dorinţele cărnii [Ambiţia]. Luca 12:15-21.**
     + Dumnezeu ne dă binecuvântări materiale, putere pentru a le obţine şi capacitatea de a le folosi corect.
     + Totuşi, dorinţa de a poseda lucruri poate ajunge atât de importantă pentru noi, încât să uităm ceea ce este cu adevărat important: viaţa noastră veşnică (Luca 12:15-21).
     + Atunci când ne oferă binecuvântările materiale pe care suntem capabili să le administrăm, Dumnezeu ne sfătuieşte: „atunci să nu te mândreşti în inima ta şi să nu uiţi de Domnul, Dumnezeul tău” (Deuteronom 8:14 NTR).
   * **Dorinţele ochilor [Lăcomia]. Matei 6:22-24.**
     + Publicitatea pune înaintea ochilor noştri imagini, în general ireale, care ne incită la a achiziţiona lucruri adesea inutile.
     + Ceea ce ochii noştri văd generează lăcomia de a obţine. „Tu meriţi”, „fă-ţi un capriciu”, „dacă cumpăr asta, pot avea o fată/un băiat de vis”.
     + Totul este fantezie pură. Dar, dacă deschidem uşa lăcomiei, ea se transformă într-o falsă religie. Nu satisface sufletul, ci „natura păcătoasă” (Gal. 5:16).
     + De aceea Isus ne invită să ne menţinem curată privirea.
   * **Iubirea de sine [Narcisismul]. Romani 12:3.**
     + Ce avem în comun cu Lucifer (Ezech. 28:17; Isaia. 14:14), Nabucadneţar (Dan. 4:30) sau fariseii (Luca 18:11-12)? Erau narcisişti. Adică, aveau o concepţie exagerată despre propria persoană.
     + În general, această problemă este asociată cu iubirea de bani (1 Tim. 6:10). Fără Isus, bogaţii (sau cei care doresc să fie) devin foarte uşor orgolioşi, aroganţi şi egoişti (Mar. 10:25).
3. **Identitatea noastră. Matei 6:24.**
   * Care este identitatea noastră? Suntem robi ai materialismului sau robi ai lui Dumnezeu?
   * Administrarea şi materialismul cuprind toate aspectele vieţii noastre. Identitatea noastră depinde de alegerea noastră. Putem fi administratori ai bunurilor pe care Dumnezeu ni le dă sau robi ai lor.
   * Dumnezeu dă binecuvântări materiale pentru satisfacţia şi dezvoltarea caracterului. Când le folosim pentru a-L onora pe Dumnezeu şi a ajuta pe cei creaţi de El, suntem binecuvântaţi. Când devenim materialişti, pierdem această binecuvântare.
   * Apreciind realitatea materială a acestei lumi, trebuie să-L lăudăm pe Tatăl nostru ceresc care ne face parte de toate cele de trebuinţă.